b'\n_START_ARTICLE_\nJ\xc5\x8dd\xc5\x8d\n_START_SECTION_\nJo\n_START_PARAGRAPH_\nJo je kratka palica, katere dol\xc5\xbeina meri pribli\xc5\xbeno 1.276 metra. Sestoji iz lesa \xc5\xa1panskega trsta ali pa rde\xc4\x8dega hrasta.\n_START_SECTION_\nObla\xc4\x8dila\n_START_PARAGRAPH_\nTradicionalna obla\xc4\x8dila v jodu sestojijo iz hakame in keiko-gi-ja. Celotna oprava je po navadi v temno modrem odtenku, saj je obarvana z indigom. Ta rastlinska snov ima namre\xc4\x8d lastnost, da izjemno hitro ustavi krvavitev._NEWLINE_Po navadi se bela obla\xc4\x8dila uporabljajo kot simbol du\xc5\xa1evne \xc4\x8disto\xc4\x8de. Na Japonskem \xc5\xbeenske pogostokrat belo hakamo in keiko-gi, medtem ko korejska dr\xc5\xbeavna reprezentanca nosi prav tako bela obla\xc4\x8dila, a s temnimi \xc4\x8drtami na bo\xc4\x8dnem delu hakame.\n_START_SECTION_\nBajesloven izvor prve \xc5\xa1ole jojutsuja\n_START_PARAGRAPH_\n\xc5\xa0ola Shint\xc5\x8d Mus\xc5\x8d-ry\xc5\xab j\xc5\x8dd\xc5\x8d, (prvotno imenovana Shint\xc5\x8d Mus\xc5\x8d-ry\xc5\xab j\xc5\x8djutsu), naj bi ustanovil veliki bojevnik Mus\xc5\x8d Gonnosuke Katsuyoshi (\xe5\xa4\xa2\xe6\x83\xb3 \xe6\xac\x8a\xe4\xb9\x8b\xe5\x8a\xa9 \xe5\x8b\x9d\xe5\x90\x89) pred okoli 400 leti, potem ko ga je porazil najslavnej\xc5\xa1i bojevnik Mijamoto Musashi (\xe5\xae\xae\xe6\x9c\xac \xe6\xad\xa6\xe8\x94\xb5 )._NEWLINE_Ustno izro\xc4\x8dilo Shint\xc5\x8d Mus\xc5\x8d-ry\xc5\xab-ja pravi , da je Gonnosuke izzval Musashija na dvoboj, pri tem pa je uporabljal bo ali dolgo palico. Izro\xc4\x8dilo pravi, da naj bi Musashi Gonnosukejev bo ujel v juji-dome oz. obrambni polo\xc5\xbeaj, pri katerem postavitev obeh me\xc4\x8dev spominja na X. Ko se je Gonnosuke zna\xc5\xa1el v tem polo\xc5\xbeaju je bila njegova usoda zape\xc4\x8datena, saj Musashiju ni mogel prepre\xc4\x8diti protinapada, a te se je odlo\xc4\x8dil, da mu prizanese._NEWLINE_Gonnosuke se je nato umaknil v tempelj Shinto, kjer se je posvetil meditaciji. Po ve\xc4\x8d mesecih du\xc5\xa1evnega o\xc4\x8di\xc5\xa1\xc4\x8devanja, meditacije in vadbe, naj bi do\xc5\xbeivel bo\xc5\xbejo videnje. Palico bo je skraj\xc5\xa1al iz pribli\xc5\xbeno 185cm na okoli 128cm oz. po japonskem metri\xc4\x8dnem sistemu, za \xc5\xa1tiri shaku-je, dva sun-a in en bu. S tem je mo\xc4\x8dno pove\xc4\x8dal vsestransko uporabnost oro\xc5\xbeja, saj je lahko uporabljal borilne tehnike dolgih palic oz. bu-jev, kopji in sabelj. Dol\xc5\xbeina novega oro\xc5\xbeja je bila \xc5\xa1e vedno ve\xc4\x8dja kot dol\xc5\xbeina tedanje dolge sablje ali tachi-ja, a \xc5\xa1e vedno dovolj kratka za hitro vrtenje in uporabo v tesnih, zaprtih prostorih. Gonnosuke je imel tako na razpolago mnogo razli\xc4\x8dnih tehnik bojevanja,s tem pa je predstavljal izjemno nepredvidljivega in s tem nevarnega nasprotnika. Gonnosuke je novo borilno stroko poimenoval Shint\xc5\x8d Mus\xc5\x8d-ry\xc5\xab._NEWLINE_Nato je ponovno pozval Musashija na dvoboj. Gonnosuke je tokrat uporabil palico jo, Musashi pa ponovno dve sablji. Le-ta je ponovno poskusil z juji-dome-jem, a je Gonnosuke sunkoma obrnil svojo palico okoli njene osi, s tem pa Musashija potisnil v polo\xc5\xbeaj, v katerem je moral priznati poraz. Gonnosuke se je Musashiju poklonil in mu prav tako kot on prizanesel z \xc5\xbeivljenjem._NEWLINE_Velika vrjetnost je, da je to zgodba o nastanku joda oz. jojutsuja izmi\xc5\xa1ljena, saj je dvoboj med Gonnosukejem in Musashijem omenjen le v ustnem izro\xc4\x8dilu \xc5\xa1ole Shint\xc5\x8d Mus\xc5\x8d-ry\xc5\xab, poleg tega pa naj bi mnogo drugih legend govorilo o nepora\xc5\xbeenosti Musashija. O tem pri\xc4\x8dajo tudi njegovi lastni zapiski._NEWLINE_Toda, zagotovo pa je, da je Gonnosuke s\xc4\x8dasoma postal in\xc5\xa1truktor borilnih ve\xc5\xa1\xc4\x8din, pou\xc4\x8deval je v klanu Kuroda, v severnem Kyotu, kjer je jojutsu ostal kot ekskluzivna ve\xc5\xa1\xc4\x8dina, vse do za\xc4\x8detka 20. stoletja, ko je bila borilna ve\xc5\xa1\xc4\x8dina po ukazu cesarja predstavljena javnosti.\n_START_SECTION_\nJodo danes\n_START_PARAGRAPH_\nModerna \xc5\xa1tudija jo-ja, znana kot jodo oz. \xe2\x80\x9ePot jo-ja\xe2\x80\x9c, ima v glavnem dve veji. Prva je koryu ali stara \xc5\xa1ola joda, ki vklju\xc4\x8duje tudi tanj\xc5\x8d (kratka palica), kusarigamo (srp), jitte (gorja\xc4\x8da) in manj znano borilno ve\xc5\xa1\xc4\x8dino imenovano hojojutsu, pri kateri zve\xc5\xa1e\xc5\xa1 nasprotnika, potem ko si ga podjarmi\xc5\xa1, ga premaga\xc5\xa1._NEWLINE_Druga veja se imenuje Seitei Jodo, katero zastopa oz. jo u\xc4\x8di Vse Japonska kendo zveza, v tesni povezavi s kendom in iaidom._NEWLINE_Obe veji joda sta bili in sta \xc5\xa1e danes v tesni povezavi z japonsko policijo.'